CELEX: C2005/045/17
Language: et
Date: 2005-02-19 00:00:00
Title: Euroopa Kohtu (viies koda) 16. detsembri 2004. aasta otsus kohtuasjas C-516/03: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Keskkond — Jäätmekäitlus — Campolungo prügimägi (Ascoli Piceno) — Direktiiv 75/442/EMÜ, mida on muudetud direktiiviga 91/156/EMÜ — Artiklid 4 ja 8)

19.2.2005   
            
            
               ET
            
            
               Euroopa Liidu Teataja
            
            
               C 45/9
            
         
      EUROOPA KOHTU
   
   (viies koda)
   16. detsembri 2004. aasta otsus
   kohtuasjas C-516/03: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Keskkond - Jäätmekäitlus - Campolungo prügimägi (Ascoli Piceno) - Direktiiv 75/442/EMÜ, mida on muudetud direktiiviga 91/156/EMÜ - Artiklid 4 ja 8)
   (2005/C 45/17)
   Kohtumenetluse keel: itaalia
   Kohtuasjas C-516/03: Euroopa Ühenduste Komisjon (esindajad R. Amorosi ja M. Konstantinidis), kohtudokumentide kättetoimetamise aadress Luxembourgis, v. Itaalia Vabariik (esindaja I. M. Braguglia, keda abistas M. Fiorilli), mille esemeks on EÜ asutamislepingu artikli 226 alusel 9. detsembril 2003 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimehe ülesannetes C. Gulmann, kohtunikud R. Schintgen ja J. Klučka (ettekandja); kohtujurist C. Stix-Hackl, kohtusekretär R. Grass, 16. detsembril 2004 otsuse, mille resolutiivosa on järgmine:
   
               1.
            
            
               Kuna Itaalia Vabariik ei ole võtnud vajalikke meetmeid, et tagada Ascoli Piceno kommuuni (Itaalia) territooriumil asuva Campolungo prügimäele ladustatud jäätmete taaskasutamine või kõrvaldamine viisil, mis ei sea ohtu inimeste tervist ning mille käigus ei kasutata keskkonda kahjustavaid protsesse ja meetodeid, ega ole võtnud vajalikke meetmeid selleks, et tagada, et sellele prügimäele ladustatud jäätmete valdaja annaks jäätmed käitlemiseks era- või avalikule jäätmekogumisettevõttele või ettevõttele, kes sooritab toiminguid, mis on ette nähtud nõukogu 15. juuli 1975. aasta direktiivi 75/442/EMÜ jäätmete kohta (muudetud nõukogu 18. märtsi 1991. aasta direktiiviga 91/156/EMÜ) II A või II B lisas, või tagaks ise jäätmete taaskasutamise või kõrvaldamise, on Itaalia Vabariik rikkunud nimetatud direktiivi artiklitest 4 ja 8 tulenevaid kohustusi.
            
         
               2.
            
            
               Jätta kohtukulud Itaalia Vabariigi kanda.
            
         
      (1)  ELT C 59, 6.3.2004.